**projektas**

**reg. Nr. T-235**

**2.17.darbotvarkės klausimas**

**Pasvalio rajono savivaldybės taryba**

**Sprendimas**

**Dėl funkcijų paskirstymo, teikiant AMBULATORINES SLAUGOS PASLAUGAS NAMUOSE**

2020 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 12 dalimi, 16 straipsnio 4 dalimi, Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ (Lietuvos Respublikos sveikatos apsaugos ministro 2020 m. birželio 2 d. įsakymo Nr. V-1357 redakcija) (su visais aktualiais pakeitimais) (toliau – Aprašas) 5.2 punktu, bei atsižvelgdama į Lietuvos Respublikos socialinės apsaugos ir darbo ministerijos 2020 m. liepos 3 d. raštą Nr. (19.6E-33) SD-3558 „Dėl ambulatorinių slaugos paslaugų teikimo“, Pasvalio rajono savivaldybės taryba nusprendžia:

1. Nustatyti, kad teikiant ambulatorines slaugos paslaugas asmens namuose:

1.1. socialinių paslaugų į namus poreikį vertina atitinkamo (pagal asmens gyvenamąją vietą) Pasvalio rajono savivaldybės administracijos struktūrinio teritorinio padalinio (seniūnijos) socialinio darbo organizatorius;

1.2. pagal įvertintą poreikį (sprendimo 1.1 punktas) socialines paslaugas į namus teikia Pasvalio socialinių paslaugų centras.

2. Įgalioti Pasvalio rajono savivaldybės administracijos direktorių pasirašyti Aprašo 5.2. punkte nurodytą bendradarbiavimo dėl socialinių paslaugų teikimo sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė 2020-11-10

Suderinta DVS Nr. RTS-249

Pasvalio rajono savivaldybės tarybai

**AIŠKINAMASIS RAŠTAS**

**DĖL SOCIALINIŲ PASLAUGŲ TEIKIMO ORGANIZAVIMO, KAI TEIKIAMOS AMBULATORINĖS SLAUGOS PASLAUGOS NAMUOSE PASVALIO RAJONE**

**2020-11-09**

Pasvalys

**1. Problemos esmė** Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašas, patvirtintas Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 (Lietuvos Respublikos sveikatos apsaugos ministro 2020 m. birželio 2 d. įsakymo Nr. V-1357 redakcija) „Dėl ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ (toliau – Tvarkos aprašas) nustato, kad pagalba asmens namuose būtų teikiama kompleksiškai, t. y. pagal asmens individualius poreikius būtų derinamas socialinių sveikatos priežiūros paslaugų teikimas.

**2. Kokios siūlomos naujos teisinio reguliavimo nuostatos ir kokių rezultatų laukiama**

 Tvarkos aprašo 5 punkte nustatyta, kad ambulatorines slaugos paslaugas namuose teikianti įstaiga turi užtikrinti socialinių paslaugų poreikio vertinimą ir teikimą savo pacientams, jas teikdama pati arba sudaryti sutartį su Savivaldybe dėl socialinių paslaugų į namus poreikio vertinimo ir socialinių paslaugų teikimo sutartį ir šias paslaugas teikiančiomis institucijomis.

Šiuo sprendimu, kai teikiamos ambulatorinės slaugos paslaugos asmens namuose vertinti socialinių paslaugų poreikį pavedama Pasvalio rajono savivaldybės administracijos seniūnijų socialinio darbo organizatoriams, teikti socialines paslaugas Pasvalio socialinių paslaugų centrui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų poreikis nenustatomas. Bus vertinama situacija dėl socialinių paslaugų į namus gavėjų skaičiaus kitimas.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** Bus sudaroma Tvarkos apraše reglamentuota sutartis.

**6. Sprendimo projekto iniciatoriai.** Viešoji įstaiga Pasvalio pirminės asmens sveikatos priežiūros centras, Socialinės paramos ir sveikatos skyrius, Pasvalio socialinių paslaugų centras.

**7. Sprendimo projekto rengimo metu gauti specialistų vertinimai ir išvados**

Negauta.

PRIDEDAMA. Lietuvos Respublikos socialinės apsaugos ir darbo ministerijos 2020 m. liepos 3 d. rašto Nr. (19.6E-33) SD-3558 „Dėl ambulatorinių slaugos paslaugų teikimo“ kopija, 1 lapas.

Skyriaus vedėja Ramutė Ožalinskienė